फूलों की पंखुड़ियों और सूखे रंग से खेली होली
नृसिंह बाजार स्थित प्राचीन नृसिंह मंदिर में शुक्रवार को फाग उत्सव मनाया गया। इसमें महिलाओं ने फाग गीत गाए, साथ ही फूल और सूखे रंगों से होली खेली। महिलाओं ने पहले भगवान को रंग लगाया, इसके बाद आपस में होली खेली। पं. छोटेलाल शर्मा के सान्निध्य में फाग महोत्सव मनाया गया। इस दौरान भगवान लक्ष्मी-नृसिंह को मालवी पगड़ी बांधी और बांसुरी धारण कराई गई। नृसिंह महिला मंडल की महिलाओं ने फाग गीतों की प्रस्तुति दी। इनके साथ होली खेली गई। एक-दूसरे को रंग-गुलाल लगाया। शाम 4 बजे से शुरू हुआ उत्सव 6 बजे तक चला। महाआरती के साथ समापन हुआ। उधर, संस्था सृजन द्वारा संगमनगर में फाग उत्सव का आयोजन किया गया। इसमें बड़ी संख्या में महिलाएं शामिल हुई। राधा-कृष्ण की वेशभूषा में नृत्य हुआ। सूखे रंग और फूलों से होली खेली। साथ ही पानी बचाने का संदेश भी दिया गया।
फाग महोत्सव 10 को, भजन संध्या भी होगी
संस्था सूर्यमंच द्वारा नगर निगम रोड स्थित स्पोर्ट्स मार्केट में 10 मार्च को फाग महोत्सव और भजन संध्या की जाएगी। आयोजन शहर कांग्रेस कमेटी और संस्था सूर्यमंच के संयुक्त तत्वावधान में होगा। संयोजक सन्नी पठारे ने बताया भजन गायक श्रीधर झरकर और वृंदावन के कलाकारों द्वारा राधा-कृष्ण के भजनों की प्रस्तुति दी जाएगी। सूखे रंगों और पुष्प वर्षा के साथ महोत्सव मनाएंगे। पानी बचाने का संदेश दिया जाएगा।
संगम नगर में संस्था सृजन ने फाग उत्सव मनाया। इसमें राधा-कृष्ण के वेश में कलाकारों ने फूलों की पंखुड़ियों से होली खेली।
hin_Deva hin_Deva hin_Deva hin_Deva hin_Deva